Georg Andreas Bull
Georg Andreas Bull (26. märts 1829 – 1. veebruar 1917) oli norra arhitekt ja ehitusinsener. Ta õppis aastatel 1843–1845 Bergenis Franz Wilhelm Schiertzi juures ning seejärel Hannoveri ülikoolis ja hiljem Berliini ehitusakadeemias. Ta projekteeris nii raudteejaamu, kirikuid, tootmishooneid kui ka elumaju. Ta tegutses ka maamõõtja ja ehitusinspektorina ning tegi arheoloogilisi uurimusi.